Publication: Magyar Közlöny
Issue: MK-1999-88 (Year: 1999, Number: 88)
Era: 1990-2004
Section: a 29/1999. (X. 6.) KHVM rendelethez
Paragraph Index: 1000

(1) A víziközlekedés rendjéről szóló 27/1993. (IX. 23.) KHVM rendelet mellékleteként kiadott Hajózási Szabályzat (a továbbiakban: HSZ) 15.08 cikkének 2. pontja helyébe a következő rendelkezés lép: „2. A vízi mentőszolgálatot ellátó mentőmotoros a 16.03 és 16.05 cikkben meghatározott vízterületeken csak a rendőrség vízirendészeti feladatokat ellátó szervének, az Országos Mentőszolgálatnak vagy saját figyelőszolgálatának riasztására közlekedhet. Saját riasztás kizárólag konkrét mentési feladatra adható ki. A saját riasztásra történő mentési feladat megkezdését haladéktalanul be kell jelenteni a rendőrség vízirendészeti feladatokat ellátó szervének, amely dönt az esemény kezelésének további módjáról. A riasztást a motornaplóba be kell jegyezni, amely útvonal-engedélyként is szolgál. Minden egyéb esetben (pl. megelőző tevékenység) kizárólag a rendőrség vízirendészeti feladatokat ellátó szervének felkérése, illetve engedélye alapján közlekedhetnek a vízi mentőszolgálatot ellátó motorosok.”

Source: https://magyarkozlony.hu/hivatalos-lapok/9035917d29e68e1ea16899185b4bf609948628a3/dokumentumok/79e78652a2ffdd0f1bc8fa777b6bea2b8b6a600c/letoltes